《袁从道山庐三首》
宋代·葛绍体

日月久栖迟，姓名谁得知。
头戴世儒冠，身著山人衣。
峻颔带薄髭，瘦骨撑疎眉。
青编口能诵，白饭手自炊。
苦茗一两碗，濁醪三两卮。
琴弹多旧曲，窗题少新诗。
别去动经年，坐来愁语离。
幽斋早葺罢，借榻重归时。

作者简介：宋台州天台人，居黄岩，字元承。师事叶适。有《四书述》、《东山诗选》。